אמנדה פאלמר

אמנדה מק'קינון גיימן פאלמר (באנגלית: Amanda MacKinnon Gaiman Palmer, נולדה ב-30 באפריל 1976) היא זמרת רוק אלטרנטיבי ואמנית קברט אמריקנית שהתפרסמה כחלק מהצמד "הדרזדן דולס" ובקריירת סולו. פאלמר ידועה בדעותיה הפמיניסטיות, בפרובוקציות שלה ובשיריה הבוטים.

ביוגרפיה 

פאלמר נולדה בניו יורק וגדלה בלקסינגטון, מסצ'וסטס.

בבלוג שלה היא סיפרה שבגיל 17 עברה הפלה ושבגיל 20 נאנסה. כשעשתה את אתגר דלי הקרח, סיפרה כי אחיה החורג מת ממחלת ה-ALS כשהייתה בת 21.

קריירה 

בשנת 2000, לאחר תקופה בה עבדה כאמנית רחוב (בין השאר כפסל חי), הצטרפה לבריאן ויגיליון ויחד הופיעו בתור הצמד "הדרזדן דולס" (מילולית: הבובות מדרזדן).

בשנת 2007 יצאה פאלמר בקריירת סולו, כשבמקביל הופיעה יחד עם ג'ייסון וובלי כחלק מהצמד המוזיקלי אוולין אוולין (הצמד הופיע כתאומות סיאמיות המחוברות בפלג הגוף התחתון).

באוקטובר 2013 הגיעה פאלמר לישראל להופעה במועדון הבארבי, וכן סיפקה הופעת חינם בפאב ה"בר-קיימא" התל אביבי.

סגנון אמנותי 

פאלמר היא זמרת-יוצרת. היא שרה בקול נמוך ומנגנת על קלידים, פסנתר ויוקללי.

הופעותיה ושיריה של פאלמר ידועים בהיותם שנויים במחלוקת ובשימוש בשפה גסה וקללות, בין השאר דבק בה הכינוי "אמנדה פאקינג פאלמר". לאחר שהעיתון דיילי מייל פרסם כתבה שהתמקדה בחשיפת אחד משדיה בטעות בהופעה בפסטיבל גלסטונברי, ביצעה פאלמר שיר מחאה כנגד העיתון, כשבמהלכו התפשטה כליל. השיר כולל טענות כי הסיקור העיתונאי הוא שוביניסטי, וכי גבר שיחשוף את אחד מאבריו בהופעה לא יקבל את אותה חשיפה תקשורתית בעיתונות.

פאלמר מפורסמת כמי שמרבה להשתמש באינטרנט, והשתמשה במימון המונים על מנת להוציא את אלבומה "Theatre is Evil" בשנת 2012.

חיים אישיים
פאלמר מזדהה כביסקסואלית וכמי שתומכת במערכות יחסים פתוחות. ב-2010 פאלמר הכריזה על אירוסיה עם הסופר והמשורר האנגלי-יהודי ניל גיימן, והזוג נישא בינואר 2011. פאלמר סיפרה בבלוג שלה כי היא פסקטריאנית. כיום הזוג מתגורר בבוסטון.

קישורים חיצוניים

 

 
 
 
 
 
 פרובוקציה מהלכת: אמנדה פאלמר מגיעה לישראל, באתר mako, 9 בספטמבר 2013
 הדר גפני, א' זה אמנדה פאלמר - סיפור על מוזיקה ואנרכיזם בארבע תמונות מטושטשות, באתר מרפסת, 23 באוקטובר 2013
  Amanda Palmer: The art of asking, הרצאת TED ביוטיוב עם כתוביות בעברית

הערות שוליים

בוסטון: אישים
זמרות רוק אמריקאיות
זמרות אמריקאיות
זמרים אמריקאים
פמיניסטיות אמריקאיות
פמיניסטים אמריקאים
אישים פסקטריאנים
ביסקסואליות אמריקאיות
בוגרות אוניברסיטת וסליאן
בוגרי אוניברסיטת וסליאן
אמריקאיות שנולדו ב-1976
אמריקאים שנולדו ב-1976